xml version="1.0" encoding="UTF-8"?


Den Europæiske Unions C 9/2020


| | | |
| --- | --- | --- |
| | | ISSN 1977-0871 |
| Den Europæiske Unions Tidende | | C 9 |
| European flag | | |
| Dansk udgave | Meddelelser og oplysninger | 63. årgang 13. januar 2020 |

---

| | | |
| --- | --- | --- |
| Indhold | | Side |
| | IV   Oplysninger | |
| | OPLYSNINGER FRA DEN EUROPÆISKE UNIONS INSTITUTIONER, ORGANER, KONTORER OG AGENTURER | |
| | Europa-Parlamentet | |
| 2020/C 9/01 | [Bidrag fra den 62. COSAC — Helsingfors, den 1.-3. december 2019](http://publications.europa.eu/resource/uriserv/OJ.C_.2020.009.01.0001.01.DAN.xhtml) | [1](#C_2020009DA.01000101.doc) |

---

| | |
| --- | --- |
| DA | |

---

IV Oplysninger

OPLYSNINGER FRA DEN EUROPÆISKE UNIONS INSTITUTIONER, ORGANER, KONTORER OG AGENTURER

Europa-Parlamentet

| | | | |
| --- | --- | --- | --- |
| 13.1.2020 | DA | Den Europæiske Unions Tidende | C 9/1 |

---

Bidrag fra den 62. COSAC

Helsingfors, den 1.-3. december 2019

(2020/C 9/01)

Von der Leyen-Kommissionens udnævnelse og arbejdsprogram

| | | |
| --- | --- | --- |
| | 1. | COSAC lykønsker præsident Ursula von der Leyen og medlemmerne af kommissærkollegiet med deres udnævnelse til ny Europa-Kommission. COSAC mener, at formand von der Leyens politiske retningslinjer udgør en omfattende og velafbalanceret dagsorden for fremtiden. COSAC bemærker, at mange af dagsordenens punkter haster, og COSAC's medlemmer ser frem til at indlede en konstruktiv undersøgelse af Kommissionens konkrete forslag i den nærmeste fremtid. |

Konferencen om Europas Fremtid

| | | |
| --- | --- | --- |
| | 2. | Med hensyn til konferencen om Europas fremtid bemærker COSAC, at både Europa-Parlamentet og de nationale parlamenter som EU's demokratiske fundament og deres respektive institutionelle kompetencer skal inddrages fuldt ud. COSAC bemærker, at Europa-Parlamentet og de nationale parlamenter stadig skal formulere deres holdninger, men alle forventer at få en rolle at udfylde i at fastlægge mål, tilrettelæggelse og gennemførelse af konferencen om Europas fremtid. |

| | | |
| --- | --- | --- |
| | 3. | COSAC forventer, at Europa-Parlamentet og alle de nationale parlamenter i EU har et passende antal repræsentanter med fuld deltagelse i konferencen om Europas fremtid, herunder retten til at fremsætte forslag. |

Den flerårige finansielle ramme

| | | |
| --- | --- | --- |
| | 4. | COSAC opfordrer til en rettidig og tilfredsstillende godkendelse af den flerårige finansielle ramme for 2021-2027 (FFR), idet der mindes om, at forsinket vedtagelse indebærer en forsinket gennemførelse af EU's strategiske mål. Kritiske politiske udfordringer såsom klimaforandringer og migration kræver en kollektiv og koordineret indsats, da ingen medlemsstat kan hamle op med dem alene. COSAC understreger behovet for betydelige fremskridt på Det Europæiske Råds møde i december 2019. |

| | | |
| --- | --- | --- |
| | 5. | COSAC bemærker, at alle medlemsstater har andel i EU's strategiske mål, nemlig konkurrenceevne, tilskyndelse til innovation, klimapolitik og biodiversitet. En konstruktiv tilgang til FFR kræver, at alle medlemsstaternes nominelle budgetmål afvejes mod de forventede fordele ved gensidigt aftalte investeringer i fremtiden. COSAC minder om, at udgifterne til landbrug og samhørighed er en del af disse vedtagne strategiske mål, og opfordrer til, at der tages behørigt hensyn til de politiske detaljer for at fastholde de udgiftsniveauer, der sikrer Unionens samhørighed, herunder regionerne i den yderste periferi. |

| | | |
| --- | --- | --- |
| | 6. | COSAC bemærker, at vedtagelsen af FFR indebærer, at der opnås enighed om en revision af EU's ordning for egne indtægter. |

| | | |
| --- | --- | --- |
| | 7. | COSAC understreger behovet for nye, objektive mekanismer til beskyttelse af Unionens finansielle interesser, når de bringes i fare på grund af manglende respekt for retsstatsprincippet, eller når der er en systemisk trussel mod de værdier, der er nedfældet i artikel 2 i traktaten om Den Europæiske Union. De nye mekanismer bør være i overensstemmelse med traktaterne, tilføre værdi til og ikke overlappe eksisterende ordninger. COSAC understreger, at Den Europæiske Union er et fællesskab, hvor gensidigt respektfuld dialog er reglen, og sanktioner kun er en sidste udvej, når dialog og forebyggende mekanismer mislykkes. |

Grundlæggende rettigheder og retsstatsprincippet

| | | |
| --- | --- | --- |
| | 8. | COSAC minder om, at 2019 markerer tiåret for Lissabontraktaten og for, at EU's charter om grundlæggende rettigheder fik direkte retsvirkning; minder om, at Unionen bygger på værdierne respekt for den menneskelige værdighed, frihed, demokrati, ligestilling, retsstatsprincippet og respekt for menneskerettighederne, herunder rettigheder for personer tilhørende mindretal, og COSAC bekræfter på ny, at disse værdier er normative for alle EU's politikker. Retsstatsprincippet er efter COSAC's opfattelsen i sig selv af grundlæggende betydning for EU's legitimitet i borgernes øjne. COSAC roser arbejdet af Den Europæiske Unions Agentur for Grundlæggende Rettigheder og støtter op om en fremtrædende rolle for agenturet med hensyn til at sikre overholdelse af de grundlæggende rettigheder i forbindelse med den regelmæssige udøvelse af EU's funktioner. |

| | | |
| --- | --- | --- |
| | 9. | COSAC bemærker, at opretholdelsen af EU's værdier kræver konstant årvågenhed. COSAC mener, at alle medlemsstaterne i kraft af, at de gennem traktaten om Den Europæiske Union har forpligtet sig til at stå vagt om retsstatsprincippet, bør acceptere gennemsigtigt og upartisk tilsyn og peer review af retsstatsforholdene i medlemsstaterne. Et sådant tilsyn gælder allerede for kandidatlandene. COSAC slår fast, at når retsstatsforholdene halter i en grad, der bringer det indre markeds funktionsevne eller gennemførelsen af EU-politikker i fare, har Unionen og dens medlemsstater legitim grund til bekymring og til at træffe passende foranstaltninger. |

En vindende klimastrategi for Europa

| | | |
| --- | --- | --- |
| | 10. | COSAC noterer sig konklusionerne fra den interparlamentariske konference om klimaforandringer den 6.-7. oktober 2019 i Helsingfors, der genfremsatte EU's engagement i målene i Parisaftalen og understregede klimaproblematikkens hastende karakter. COSAC noterer sig med bekymring konklusionerne i IPCC's særberetning nr. 15, hvoraf det fremgår, at den globale opvarmning skal begrænses til 1,5 grader for at forhindre uoprettelige miljøskader. COSAC bemærker, at en proaktiv klimapolitik vil være afgørende for Unionens fremtidige industrielle konkurrenceevne og dens evne til at opretholde den sociale og regionale samhørighed gennem hele den uafvendelige tilpasning af EU's økonomiske modeller. COSAC bemærker, at gennemførelsen af en sådan klimapolitik kræver betydelige investeringer i hele Unionen og passende foranstaltninger til at afbøde eventuelle problemer forårsaget af overgangen til en klima-intelligent økonomisk model. |

| | | |
| --- | --- | --- |
| | 11. | COSAC opfordrer Europa-Kommissionen og Det Europæiske Råd til at fastholde EU's etablerede rolle som pioner i klimapolitikken ved fortsat at spille en ledende rolle og optrappe EU's ambitionsniveau inden for den globale klimapolitik. COSAC noterer sig med tilfredshed Det Europæiske Råds tilsagn om klimaneutralitet, som COSAC mener bør styrkes ved at forpligte sig til en måldato i 2050. |

| | | |
| --- | --- | --- |
| | 12. | COSAC foreslår, at Kommissionen afsøger mulighederne for at anvende mekanismen for det europæiske semester som et redskab til at fremme virkningsfuld gennemførelse af klimamålene og målene for bæredygtig udvikling i FN's 2030-dagsorden. |

| | | |
| --- | --- | --- |
| | 13. | COSAC beklager USA's beslutning om at trække sig ud af Paris-klimaaftalerne og opfordrer Kommissionen og Rådet til at tage de nødvendige skridt til at sikre lige konkurrencevilkår for europæiske virksomheder, samtidig med at der opretholdes en ambitiøs EU-klimapolitik. |

Den Europæiske Unions fremtidige forbindelser med Det Forenede Kongerige

| | | |
| --- | --- | --- |
| | 14. | COSAC noterer sig med beklagelse Det Forenede Kongeriges umiddelbart forestående udtræden af Den Europæiske Union og den kendsgerning, at vi ikke har sikkerhed for et velordnet brexit på gensidigt aftale vilkår. COSAC håber, at Det Forenede Kongerige efter denne måneds parlamentsvalg omsider vil se sig i stand til at indtage en national holdning, der giver mulighed for at komme videre. COSAC bemærker med bekymring, at den overgangsperiode med start på brexit-udtrædelsesdagen, som Kommissionen og den britiske regering er nået til enighed om, ikke levner megen tid til at forhandle de fremtidige EU-britiske forbindelser på plads. COSAC opfordrer alle parter til at fortsætte indsatsen under udvisning af maksimal effektivitet og god vilje. COSAC er fortsat fast besluttet på at støtte op om et eventuelt fremtidigt EU-britisk forhold, der er så tæt som muligt og foreneligt med både Unionens integritet og begge parters interesser. |

---